da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da ceb da ceb ceb lv en da da da en da da sv da en da en da da da da da en en da da da da da da da da da da da da da da da da da da da en en da fr da da da da da da fi da da tr da da da da da da da da da da da da da da da da da da da ja sv en da da da da da da da da da da da da da da da da da da da da da da da da da da da da da nb da en da da nl da da da da da da da en da da da da da sv de es it en it de de et war es eo da da da da sv pl it en da en pl it en da en pl it en da en ru it en da de nl it en da en eu it en da en pt it en da en en it en da ceb ru da da da en en en da ceb da ceb es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Simbrinza, komb.? - Find information på Medicin.dk
Simbrinza bruges til behandling af
Simbrinza anvendes ved visse former for forhøjet tryk i øjnene hos voksne med grøn stær (åbenvinklet glaukom) eller forhøjet blodtryk i øjet, når andre midler ikke virker tilstrækkeligt.
Voksne. 1 dråbe 2 gange i døgnet.
Erfaring savnes vedr. behandling af børn og unge under 17 år.
Ved rolig lukning af øjet og let tryk med en finger på nederste øjenlåg ind mod næsen i 2 minutter efter inddrypning, bevarer du lægemidlet i øjet i længere tid og reducerer samtidig de systemiske  bivirkninger.
Vask hænder, inden du går i gang med at dryppe øjne.
Hvis du bruger kontaktlinser, skal du tage dem ud, inden du drypper øjne. Vent mindst 15 minutter, før du sætter kontaktlinserne i igen.
Øjendråber findes i to typer emballage
Endosispipetter indeholder ikke konserveringsmiddel. Der åbnes en ny beholder ved hver drypning, og eventuelt restindhold i pipetten må ikke gemmes til næste dosis.
Flerdosisbeholder indeholder konserveringsmiddel. Øjendråberne må anvendes i højst 4 uger, efter de er åbnet.
Endosisbeholdere. Træk pladen af engangspipetter frem af yderemballagen og riv en pipette af. Pipetten åbnes ved at dreje vingen af.
Flerdosisbeholder. Flasken åbnes ved at skrue låget af.
I nogle tilfælde skal flerdosisbeholderen omrystes før anvendelsen. Det vil fremgå af pakningen og indlægssedlen.
Læg hovedet tilbage og træk forsigtigt det nederste øjenlåg ned, så der dannes en lille lomme mellem det nederste øjenlåg og øjet.
Vend bunden i vejret på beholderen og tryk let med tommel- og pegefinger på flaskens sider eller bund, indtil en enkelt dråbe drypper ned i øjet.
Flaskespidsen må ikke røre øjet eller øjenlåget. Øjendråberne i flasken kan derved blive forurenet med bakterier, som kan give øjeninfektion.
Brug aldrig øjendråber, som har skiftet udseende eller ændret lugt.
Luk øjet straks efter drypning af hver dråbe og pres med en finger ved den inderste øjenkrog i et par minutter.
Derved bliver øjendråberne i øjet, hvor de skal virke. I modsat fald kan øjendråberne løbe ned i svælget og optages i blodbanen fra mave-tarmkanalen og give bivirkninger andre steder i kroppen.
Det fremgår af etiketten, hvor mange dråber, du skal dryppe med hver gang. Der er almindeligvis kun plads til én dråbe i øjet ad gangen, så det er ingen fordel at dryppe med flere dråber.
Hvis du anvender flere typer øjenmedicin, bør der gå ca. 5 minutter mellem de forskellige præparater. Øjensalve skal bruges til sidst.
Kassér engangspipetten, selvom der stadig er lidt tilbage i den. Øjendråberne kan ellers blive forurenet med bakterier.
Skru hætten på flerdosisbeholderen grundigt på straks efter brug. Konserverede øjendråber må kun anvendes i 4 uger, efter de er åbnet, og kan altså ikke gemmes fra sæson til sæson.
Højst 10 ud af 100 personer får bivirkningen.
Allergiske reaktioner i øjet, Hornhindebetændelse, Sløret syn, Synsforstyrrelser*, Øjensmerter, Rødmen af øjet, Øjenirritation.
Højst 1 ud af 100 personer får bivirkningen.
Hjertekrampe**, Hjerterytmeforstyrrelser*, Langsom puls*,**, Hjertebanken*, **, Hurtig puls*.
Dobbeltsyn**, Følelsesløshed i øjet**, Grålig slimhindefold, som vokser ind over hornhinden fra siden**, Hævelse af hornhinden**, Lysfænomener**, Synstab, Sår på hornhinden****, Uklart syn, Betændelse i øjenlågsrandene, Farvning af det hvide i øjnene, Hævede øjenlåg, Hævelse i øjets slimhinde, Lysfølsomhed i øjet, Misfarvning af de "hvide" i øjet**, Røde øjenlåg, Træthed i øjnene, Tørre øjne, Tåreflåd, Øget sekret fra øjet.
Diarré**, Fordøjelsesbesvær, Kvalme**, Luft fra tarmen**, Opkastning**, Sammentrækninger af musklerne i svælget**, Spiserørskatar**.
Allergiske reaktioner, Overfølsomhed*, Nældefeber**.
Nedsat mængde røde blodlegemer**.
Kramper**, Ledsmerter**, Rygsmerter**, Smerter i arme og ben**, Bevægeforstyrrelser**.
Hukommelsesbesvær**, Nedsat følesans, Ændring i hudens følesans**, Hovedpine.
Depression*, **, Humørsvingninger**, Nervøsitet**, Sløvhed**, Søvnighed, Irritabilitet**, Mareridt**, Søvnløshed.
Åndenød**, Bihulebetændelse**, Forkølelsessymptomer**, Halsbetændelse**, Hoste**, Irritation i halsen**, Lokal irritation i luftvejene**, Næseblod**, Smerter i svælget**, Tilstoppet næse.
Hududslæt ved kontakt med midlet**, Hårtab**, Hududslæt**.
Højst 1 ud af 10.000 personer får bivirkningen.
Årehindebetændelse i øjet*, Små pupiller*.
Løsning af øjets årehinde***, Tab af øjenvipper og bryn**.
Væskeophobning i fx arme og ben**.
* Bivirkninger observeret ved behandling med midler, der kun indeholder brimonidin.
** Bivirkninger observeret ved behandling med midler, der kun indeholder brinzolamid.
*** Rapporteret ved samtidig brug af flere midler, der nedsætter produktionen af kammervæske i øjet.
**** Benzalkoniumchlorid kan i meget sjældne tilfælde medføre skade på hornhinden.
Læs generelt om bivirkninger
ved svær overfølsomhed for andre carboanhydrasehæmmere pga. risiko for krydsallergi
hvis du samtidig behandles med visse midler mod depression (bl.a. MAO-hæmmere, tricykliske antidepressiva eller mianserin)
hvis du har alvorlige forstyrrelser i syre-basebalancen i blodet.
Midlet skal anvendes med forsigtighed
hvis din hornhinde er særlig følsom fx på grund af sygdom som diabetes eller tidligere øjenskader. Bruger du kontaktlinser, kan det også øge risikoen for skader på hornhinden.
hvis du får forsinkede overfølsomhedsreaktioner (stigning af øjets tryk el. lign.).
hvis du samtidig anvender hjertemedicin (fx midler mod forhøjet blodtryk eller digoxin), lider af en ukontrolleret hjertesygdom eller har hjerte-kar-problemer (som fx hvide fingre og tæer på grund af sammentrækning af blodkarrene (Raynauds sygdom), blodtryksfald, når du rejser dig eller betændelseslignende tilstande i blodkarrene.
ved bilkørsel, da midlertidigt sløret syn eller andre synsforstyrrelser kan påvirke evnen til at føre motorkøretøj og betjene maskiner.
hvis du har forstyrrelser i kroppens metabolisme (kan skyldes visse sygdomme, væskemangel mm.).
hvis du tidligere har oplevet overfølsomhed for visse sulfonamider, som fx sulfamethizol (middel mod blærebetændelse), sulfamethoxazol og sulfasalazin
ved brug af kontaktlinser, da Simbrinza indeholder benzalkoniumchlorid, der kan medføre øjenirritation og misfarvning af bløde kontaktlinser. Kontaktlinser bør fjernes før applikation og tidligst indsættes 15 min. efter applikation, se Øjendråber og øjengel.
Brug af anden medicin
Det er vigtigt at informere lægen om alle de lægemidler, du tager.
Samtidig behandling med visse midler mod depression (MAO-hæmmere,  tricykliske antidepressiva eller mianserin) skal undgås.
Risiko for en forstærket sløvende virkning hvis du samtidig indtager alkohol, sovemedicin, stærk smertestillende medicin (opioider) eller bedøvelsesmidler.
Samtidig brug af midler mod forhøjet blodtryk eller digoxin kan påvirke puls og blodtryk.
Samtidig behandling med orale carboanhydrasehæmmere (Diamox) anbefales ikke.
Visse svampemidler (fx itraconazol) eller HIV-midler (bl.a. ritonavir) kan øge risikoen for at få bivirkninger af Simbrinza.
Bør ikke anvendes pga. manglende viden.
Læs mere om gravide og medicin
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om ammende og medicin
Læs mere om bloddonorer og medicin
Både brinzolamid og brimonidin sænker øjets tryk ved at nedsætte dannelsen af kammervæske inde i øjet.
Øjendråberne skal omrystes før brug.
Højst 1 måned efter anbrud.
Øjendråber, suspension. 1 ml indeholder 10 mg brinzolamid og 2 mg brominidintartrat.
Pakninger, priser, tilskud og udlevering
øjendråber, suspension 10 + 2 mg/ml
øjendråber, suspension 10 + 2 mg/ml
øjendråber, suspension 10 + 2 mg/ml
øjendråber, suspension 10 + 2 mg/ml
3 x 5 ml (Abacus)
øjendråber, suspension 10 + 2 mg/ml
3 x 5 ml
øjendråber, suspension 10 + 2 mg/ml
3 x 5 ml (Orifarm)
øjendråber, suspension 10 + 2 mg/ml
3 x 5 ml (2care4)
øjendråber, suspension 10 + 2 mg/ml
3 x 5 ml (Paranova)
Læs mere om tilskud
Læs mere om udlevering
Information til sundhedsfaglige om
16.02.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø